Ida Østerås

Ida Østerås (født 7. august 1993) er en norsk friidrettsutøver, som konkurrerer i terrengløp, mellomdistanseløp og hekkeløp. Hun representerer Verdal IL.

På nasjonalt nivå har hun to medaljer fra NM i friidrett. Ved NM i friidrett 2009 vant hun sølv i terrengstafett, der hun representerte Nord-Trøndelag sammen Kristin Brøndbo og Runa Falch. Ved NM i friidrett 2010 i august 2010 fikk hun bronse på 1500 meter, bak Ragnhild Kvarberg og Hanne Lyngstad. Hun løp på tiden 4.27,75. Tidligere i måneden deltok hun også i Junior-NM 2010, der hun vant tre medaljer i U19-klassen. Hun fikk gull på 3000 meter (10.08,36), sølv på 2000 meter hinder (7.00,06) og sølv på 1500 meter (4.37,69). I september ble det bronse på 800 meter ved Ungdomsmesterskapet, da hun løp inn til ny personlig rekord på 2.16,54.

I 2009 vant hun sitt første gull i junior-NM, da hun vant 2000 meter hinder i J19-klassen ved junior-NM, med tiden 7.09,86. Martine Kongsten tok sølvet.

Ved NM i terrengløp 2010 fikk hun sølv i 17-årsklassen, bak Tsige Gerberhan Oqbazqi.

Referanser

Eksterne lenker 
 

Norske mellomdistanseløpere
Norske terrengløpere
Fødsler i 1993